Павел Матеев
Гора

chitanka.info

Искаш ли да идем в гъстата гора,

далеч от градското ни съществуване?

Ще бъдем само двама през деня

и любовта взаимна ще празнуваме.

Искаш ли да идем в тайнствена гора?

Прегърнати ще ходим край реката,

на малката поляна ще ти набера цветя

и нежно ще ги оплета в косата ти.

Искаш ли да идем в тъмната гора?

На топло ще стоим до лагерния огън,

ще посрещнем мокри свежата зора,

ще бъде истински любовен спомен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.